CELEX: 62010CA0023
Language: sk
Date: 2011-03-17 00:00:00
Title: Vec C-23/10: Rozsudok Súdneho dvora (siedma komora) zo 17. marca 2011 — Európska komisia/Portugalská republika [Nesplnenie povinnosti členským štátom — Uvedenie čerstvých banánov do voľného obehu — Hmotnosť uvedená vo vyhlásení, ktorá nezodpovedá skutočnej hmotnosti — Povinnosť colných orgánov kontrolovať deklarovanú váhu — Colný kódex Spoločenstva — Nariadenie (EHS) č. 2913/92 — Článok 68 a nasl. — Nariadenie (EHS) č. 2454/93 — Článok 290a — Príloha 38b — Systém vlastných zdrojov — Strata daňových výnosov — Nariadenie (EHS, Euratom) č. 1552/89 — Nariadenie (ES, Eratom) č. 1150/2000 — Články 2, 6, 9, 10 a 11]

7.5.2011   
            
            
               SK
            
            
               Úradný vestník Európskej únie
            
            
               C 139/8
            
         Rozsudok Súdneho dvora (siedma komora) zo 17. marca 2011 — Európska komisia/Portugalská republika
   (Vec C-23/10) (1)
   
   (Nesplnenie povinnosti členským štátom - Uvedenie čerstvých banánov do voľného obehu - Hmotnosť uvedená vo vyhlásení, ktorá nezodpovedá skutočnej hmotnosti - Povinnosť colných orgánov kontrolovať deklarovanú váhu - Colný kódex Spoločenstva - Nariadenie (EHS) č. 2913/92 - Článok 68 a nasl. - Nariadenie (EHS) č. 2454/93 - Článok 290a - Príloha 38b - Systém vlastných zdrojov - Strata daňových výnosov - Nariadenie (EHS, Euratom) č. 1552/89 - Nariadenie (ES, Eratom) č. 1150/2000 - Články 2, 6, 9, 10 a 11)
   2011/C 139/13
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: A. Caeiros, splnomocnený zástupca)
   
      Žalovaná: Portugalská republika (v zastúpení: L. Inez Fernandes, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článku 68 a nasl. nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1; Mim. vyd. 02/004, s. 307), článku 290a nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, s. 1; Mim. vyd. 02/006, s. 3), a jeho prílohy 38b, ako aj článkov 2, 6, 9, 10 a 11 nariadenia Rady (ES, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov spoločenstiev [neoficiálny preklad] (Ú. v. ES L 155, s. 1), a nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, s. 1; Mim. vyd. 01/003, s. 169) — Uvedenie čerstvých banánov do voľného obehu — Hmotnosť uvedená vo vyhlásení, ktorá nezodpovedá skutočnej hmotnosti — Vlastné zdroje — Strata daňových výnosov
   
      Výrok rozsudku
   
   
               1.
            
            
               Portugalská republika si tým, že jej colné orgány v rokoch 1998 až 2002 opakovane prijímali colné vyhlásenia o uvedení čerstvých banánov do voľného obehu, hoci vedeli alebo mali náležite vedieť, že hmotnosť banánov zapísaná vo vyhlásení nezodpovedá ich skutočnej hmotnosti, a odmietnutím portugalských orgánov odviesť vlastné zdroje zodpovedajúce strate daňových výnosov a príslušné úroky z omeškania, nesplnila povinnosti, ktoré jej vyplývajú z článkov 13, 68 a 71 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, v spojení s článkom 290a nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva, zmeneného a doplneného nariadením Komisie (ES) č. 89/97 z 20. januára 1997, ako aj článkov 2, 6 a 9 až 11 nariadenia Rady (ES, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov spoločenstiev, zmeneného a doplneného nariadením Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Európska komisia a Portugalská republika znášajú vlastné trovy konania.
            
         
      (1)  Ú. v. EÚ C 100, 17.4.2010.